|  |
| --- |
|  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ****ՂԵԿԱՎԱՐ** |

**Ո Ր Ո Շ ՈՒ Մ N Է/18-3-2022/06**

**Վարչական տույժ նշանակելու մասին**

 **ք. Երևան «19» մայիսի 2022թ․**

Ես՝ Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմնի (այսուհետ նաև՝ Տեսչական մարմին) ղեկավար Գեղամ Շախբազյանս, ուսումնասիրելով «Գազպրոմ Արմենիա» ՓԲ ընկերության Սևանի ԳԳՄ-ի նկատմամբ կազմված N Է/18-3-2022 արձանագրությունը և վարչական վարույթի նյութերը՝

**ՊԱՐԶԵՑԻ՝**

Տեսչական մարմնի Գեղարքունիքի տարածքային բաժնի կողմից 2022 թվականի ապրիլի 5-ին իրականացվել են վերահսկողական գործառույթներ՝ էներգետիկայի և էներգասպառման բնագավառում, որի արդյունքում կազմվել է էներգետիկայի բնագավառում վարչական իրավախախտում կատարելու վերաբերյալ N Է/18-3-2022 արձանագրությունը, համաձայն որի՝ ՀՀ Գեղարքունիքի մարզի Շողակաթ համայնքի Դրախտիկ բնակավայրի 1-ին փողոցի թիվ 88 հասցեում նոր կառուցված միջին ճնշման գազատարը և ճնշման կարգավորիչ սարքը առանց լիազոր մարմնի կողմից տրված գործարկման եզրակացության միացված է եղել գործող գազամատակարարաման ցանցին։

Այսինքն՝ «Գազպրոմ Արմենիա» ՓԲ ընկերության Սևանի ԳԳՄ-ի կողմից խախտվել է «Էներգետիկայի բնագավառում և էներգասպառման ոլորտում պետական տեխնիկական վերահսկողության մասին» ՀՀ օրենքի 8-րդ հոդվածի 2-րդ մասի «դ» կետի պահանջը, որի համար Վարչական իրավախախտումների վերաբերյալ Հայաստանի Հանրապետության օրենսգրքի 104-րդ հոդվածով նախատեսված է վարչական պատասխանատվություն:

 **Հայաստանի Հանրապետության կառավարության 2019 թվականի օգոստոսի 22-ի թիվ 1071-Ա որոշման 6-րդ կետի համաձայն**՝ քաղաքաշինության, տեխնիկական և հրդեհային անվտանգության, տրանսպորտի, էներգետիկայի, գեոդեզիական և քարտեզագրական աշխատանքների և հողօգտագործման, տիեզերական գործունեության ոլորտների նկատմամբ վերահսկողություն իրականացնող լիազոր մարմին է ճանաչվել քաղաքաշինության, տեխնիկական և հրդեհային անվտանգության տեսչական մարմինը:

 **«Էներգետիկայի բնագավառում և էներգասպառման ոլորտում պետական տեխնիկական վերահսկողության մասին» ՀՀ օրենքի 8-րդ հոդվածի 2-րդ մասի «դ» կետի համաձայն՝** էներգետիկայի բնագավառում գործունեություն իրականացնող անձինք ու սպառողները պարտավոր են չգործարկել էներգատեղակայանքը՝ մինչև տեսչական մարմնից գործարկման եզրակացություն ստանալը:

**Վարչական իրավախախտումների վերաբերյալ Հայաստանի Հանրապետության օրենսգրքի 104-րդ հոդվածի համաձայն՝** նոր կառուցվող և վերակառուցվող էներգատեղակայանքները գործող ցանցերին առանց Էներգետիկայի բնագավառում և էներգասպառման ոլորտում պետական տեխնիկական վերահսկողություն իրականացնող լիազորված պետական մարմնի գործարկման եզրակացության միացնելը առաջացնում է տուգանքի նշանակում քաղաքացիների նկատմամբ` սահմանված նվազագույն աշխատավարձի քսանապատիկի չափով, իսկ պաշտոնատար անձանց նկատմամբ` սահմանված նվազագույն աշխատավարձի հիսնապատիկի չափով:

Վերոնշյալ իրավախախտման վերաբերյալ արձանագրությունը իրավախախտի ներկայությամբ կազմելու, բացատրություն ներկայացնելու, արձանագրությունը ստորագրելու և վարչական իրավախախտման վերաբերյալ գործի քննությանը մասնակցելու օր նշանակվել է 2022թ. ապրիլի 19-ին ժամը՝ 11։00։ «Գազպրոմ Արմենիա» ՓԲ ընկերության Սևանի ԳԳՄ-ի տնօրեն Բորիս Բաղմանյանը պատշաճ ծանուցվել է ժամի և վայրի մասին, սակայն չի ներկայացել։ Տեսչական մարմնի կողմից ևս մեկ անգամ ուղարկվել է ծանուցագիր՝ վերոնշյալ իրավախախտման վերաբերյալ արձանագրությունը իրավախախտի ներկայությամբ կազմելու, բացատրություն ներկայացնելու, արձանագրությունը ստորագրելու և վարչական իրավախախտման վերաբերյալ գործի քննությանը մասնակցելու 2022թ. մայիսի 18-ին, ժամը՝ 11։30-ին, որի վերաբերյալ ծանուցագիրը փոստային առաքումից բացի «Ինտերնետով հրապարակային և անհատական ծանուցման մասին» ՀՀ օրենքով սահմանված կարգով 04․05․2022թ․ տեղադրվել է նաև www.azdarar.am կայքում (նույնականացման համար՝ 1068117)։

 Վերոնշյալ օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ իրավախախտման փաստը հաստատող բավարար ապացույցներ (N Է/18-3-2022 արձանագրությունը, լուսանկարներ և այլ նյութեր) վարչական վարույթի նյութերում առկա են, որով և հիմնավորվել է նշված իրավախախտման փաստը:

Հիմք ընդունելով վերոգրյալը և ղեկավարվելով Վարչական իրավախախտումների վերաբերյալ Հայաստանի Հանրապետության օրենսգրքի 104-րդ, 2321-րդ հոդվածներով, 281-րդ հոդվածով, 282-րդ հոդվածի 1-ին կետով՝

**Ո Ր Ո Շ Ե Ց Ի**

«Գազպրոմ Արմենիա» ՓԲ ընկերության Սևանի ԳԳՄ-ի տնօրեն Բորիս Բաղմանյանին Վարչական իրավախախտումների վերաբերյալ Հայաստանի Հանրապետության օրենսգրքի 104-րդ հոդվածի հատկանիշներով ենթարկել վարչական պատասխանատվության նրա նկատմամբ նշանակելով վարչական տույժ՝ տուգանք՝ 50.000 (հիսուն հազար) ՀՀ դրամ գումարի չափով:

**Ծանոթություն․**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | **ԳԵՂԱՄ ՇԱԽԲԱԶՅԱՆ** |